שק שינה

== סוגי שק שינה ==
 
* פוך: - קל משקל, יקר למדי. 
* סינטטי: -שוקל יותר, זול יותר. הנפוץ והמומלץ.
 
* "קילט" - "חצי שק"ש", תפיסת אולטראלייט הנובעת מהעובדה כי החלק עליו אנו ישנים נדחס, לא מחמם ולא מבודד, לכן ניתן לוותר עליו. לא נוח בטמפרטורות נמוכות ודורש מיומנות. בארץ, יכול להיות שמיש בקיץ. לעשות לבד, או להשיג בחו"ל. 
=== אביזרים נלווים: ===
* "שק דחיסה"או שק כיווץ - אליו נכניס שק השינה, בדחיסה ככל באפשר (תשכחו מגלגול - מתחילים בהתחלה ודוחסים בערבוביה, עד שהכל בפנים. שומר על השק"ש יותר וחוסך מקום). הקפידו על שק דחיסה קל , שרצועותיו או המיתרים קלים ולא כבדים ומסורבלים. זהו גם סימן לאיכות היצרן. בשק מקצועי תהייה לשונית להגנה ואיטום הפתח בשק הדחיסה. 
* "שק אחסון" - יש יצרנים המצרפים שק רחב יותר לאכסון השק"ש במנוחה, במצב לא דחוס לשמירת אורך חייו. 
* "שק אטים למיים" - שק אכסון מיוחד אטים לחלוטין למיים, לתרמילים בתנאי רטיבות (חוקרי מערות במפלים, מטפסי הרים במפלים או קרחונים, קייקים וסירות נהר, וכו'). אוטם לגמרי את השק"ש. ראה שק"ש רטוב ומשמעותו. 
*"ליינר" - כיסוי פנימי המצורף לשק השינה, לגברת החום. ליינר מוסיף 5-7 מעלות ליכולת הבידוד. הליינר גם ימנע משמני גוף המופרשים בלילה להגיע אל שק השינה וכך ישמור עליו טוב יותר.
* מזרן טיולים- חיוני לנו, מבודד אותנו מהקרקע וחוסך 5-7 מעלות.
* כיסוי חיצוני - אביזר עם ריצ'רצ' לכיסוי חיצוני והגנה מרוח ישירה וגשם, צמוד לשק, מבודד וחוסך 5-7 מעלות. למי שאין אוהל וישן בתנאים קשים.
== מבנה כללי: ==
ישנו שק"ש במבנה רבוע, יתד, או "מומיה". הרבוע מיועד לקמפינג ורכב, לא למחנאות, ופחות מתאים לנו. הוא כבד יותר במשקלו, ולא צמוד לגוף. לטיולי תרמיל - תמיד העדיפו מבנה יתד, ואם ממש קר: מבנה מומיה - שהם צמודים יותר לגוף, לכן צריך פחות חומר גלם = פחות משקל על הגב, ויותר חימום. 
* נכון גם למבנה יתד: אך שק"ש מומיה, במיוחד, ממש צמוד לגוף והתנועה בו עלולה להיות לא נוחה, על השק"ש לאפשר לכם לנוע בתוכו בנוחיות אך לא להיות רחוק מידי מהגוף. בידקו ונסו לשכב בפנים לפני הקנייה. לא נותנים לכם לבדוק, לכו לחנות אחרת. 
* הקפידו על שרוך כווץ לכובע, שרוך כווץ נוסף בכתפיים מאוד עוזר.עוד יעזרו: ריפוד מוגבר ברגליים, שקיק פנימי לחפצים אישיים, תפס סקוצ' נעילה לרוכסן- שלא ייפתח בקלות בליילה, שק כיווץ מקצועי. 
==תפרים: ==
* כל תפר יוצר אבדן בידוד וחום, אך גם מקבע את חומר הבידוד במקומו שלא "ינדוד" בשק וייצור אזורי חוסר חום. הקפידו על שק עם תפרים נסתרים, ועם מדורים פנימיים לקיבוע הבידוד , אך לא רבים מידי. 
* א. תפר חודר: נפוץ בשק שינה זול ולא איכותי. תפר מבחוץ עד הבטנה, יוצר "נקודות קור" סביבו. 
* ב. תפר נסתר: לא נכנס לכל סוגי שיטות בניית המדורים ותתי המדורים הפנימיים בשק השינה. בקצרה ישנה שיטה לתפרים פנימיים, ויצירת אזורי ריבוד או "ריעוף" של המילוי, כך שנוצרת חפיפה פנימים ואין אזורי קור. נפוצים בשק איכותי יותר. יש כמה שיטות לתפרים אלה, בשק"ש מקצועי סנטטי נעדיף מבנה רעפים, ובפוך מבנה אלכסוני.
== נתונים: ==
שק"ש טוב יכיל את נתוני משקלו העצמי, ואת טמפ' התפקוד המומלצות בסווג "רגיל, נוח, קיצוני", וטווחי סבילות, במעלות. שק בתקן אירופאי מתייחס לאדם הישן בבגדים, בתוך אוהל, על מזרן. שק בתקן אמריאי "אופטימי" יותר, וצריך לפתוח עיין בוחנת . שק סיני או מותג מקומי - התייחסו לכתוב בספקנות רבה מאוד. ייתכן שהכתוב, והמציאות , יהיו מרוחקים מאוד.... 
*בארץ, לעונות המעבר, מומלץ שק"ש "נוח" ב- 0 מעלות, לקופאים שבינינו עד -5, בחורף, "נוח" עד מינוס חמש או 7. במקרה של "קיצוני" , ישנים עם בגדים. חולצה על הפנים עוזרת בשמירת החום. 
* אם אתם סובלים מקור, קחו שק"ש המיועד לחמש מעלות פחות ממה שצפוי - נניח, למינוס 7 כשהרגיל הוא מינוס 2. 
* ליינר מוסיף בידוד ברמת 5-7 מעלות. יש הישנים בכל מקרה עם ליינר, ומגינים על הבטנה מחומציות הזיעה, לכלוך וכו'. 
* פטנט מטיילים: בתנאי קור, הניחו או קישרו שרוולי ביגוד (פליס, חולצה ארוכה) על השק"ש, רצוי סביב הרגליים. מחמם יופי. קחו את הביגוד, הכניסו לשק בדחיסה של הש"קש, והנה כרית נוחה מאוד.
== מילוי: ==
 
* פוך - פלומה. לדעתי האישית לא מוצדק באקלים הישראלי. מחיר גבוה, משקל נמוך. מדברים רבות על בעייתו ברטיבות. השק"ש יירטב ממקור חיצוני (גשם, טבילה) ולרוב - פנימי (שקית נוזלת, דלק שנשפך). הוא יאבד מכושרו אך עדיין יחמם למדי, ויתייבש לאט מאוד. באוהל דו -שכבתי אטום וסגור לגמרי, בתנאי קור מתחת לאפס, יכולה להצטבר לחות בשק"ש שמגיעה מהנשימה, לאחר 3 ימים ומעלה. נדיר שזה יקרה בארץ, אם כן - בימי המנוחה, פירשו השק לאוורור בזמן שמש והעניין ייפתר. 
* סינטטי. הנפוץ ביותר. אל תתפתו למחיר, הסתכלו על המשקל. לעונות המעבר והחורף, רצוי מיצרן טוב. קנו שק"ש במידתכם מבחינת האורך, ולפי מה שתתקלו בו מבחינת אקלים. זיכרו, שתמיד ניתן להוסיף ליינר ולהעלות היכולות למעלה. (אגב, ליינר מצויין יכול להיות גם סדין קל, או שמיכת פליס ב- 20 ש"ח מהסופר- רצוי חתוכה ותפורה כמומיה, לחסכון במשקל על הגב).
* מבנה המילוי בשק השינה: דיברנו קודם על "נדידת מילוי". בשק שינה מקצועי, יכול להיות מצב שהחלק העליון יכיל 60- 65% מהמילוי, שכן החלק התחתון נדחס מתחת לגוף ולא מחמם - אך בכל זאת מאבד חום ויוצר נקודות קור מול המזרן. בנוסף, באזור הרגליים צריך להיות חלק מוגבה עם מילוי מוגבר. 
* בריחת מילוי: אם המילוי בורח בקלות מהשק - אל תקנו אותו. בפוך תמיד יברחו כמה נוצות, כל זמו שרק כמה זה בסדר. בסנטטי, בריחת מילוי מעידה על בד גרוע - לא נוגעים. 
* סוגי סיבים: ככל ששטח הפנים של הסיב רב יותר, או מקורזל, הוא ילכוד יותר אוויר ויבודד יותר. מכאן התפתח מדע ותעשיית סיבים. חלקם שם ללא כיסוי מעשי... ומי שרוצה לפרט, מוזמן לערוך ולהוסיף....
== פריסה והכנה לשינה: ==
 
נערו היטב להפרדת חומר הבידוד והגברת יכולת הבידוד. בתוך מספר דקות, מגיע יותר אוויר (שהוא למעשה המבודד) בין הסיבים והשק"ש "תופח" ומוכן לשינה. שנו בבגדים נקיים, לא נכנסים בבגדים מלוכלכים!
== אחסנה: ==
ככל ששק השינה דחוס יותר, הוא מבודד פחות. אחסנו לא דחוס, נערו היטב לפיזור שווה של הבידוד בשק. תלו או הניחו בארון. 
== כביסה: ==
כמה שפחות (כולל ניקוי יבש), ושק השינה שלכם יזכה לחיים ארוכים יותר: אם כן, בדיוק לפי הוראות היצרן (היזהרו בפוך!!!). למי שמטייל הרבה, אחת לשנה זה כביסה סבירה. אוורור - בהחלט, רצוי ומומלץ. 
קטגוריה:ציוד